Diari Oficial de la Generalitat Valenciana


Sumari del DOGV 3938, del 13-02-2001 (2001/943)

Notificació de la Resolució de 3 de novembre de 2000. Expedient número D0132/2000.
----------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/943


Organisme emissor
:   Conselleria de Sanitat

Tipus de document
:   Anunci

Notificació de la Resolució de 3 de novembre de 2000. Expedient número D0132/2000. [2001/A943]
  
Com que no ha sigut possible notificar de manera personal i directa a l'interessat la Resolució del director general per a la Salut Pública, de data 3 de novembre de 2000, recaiguda en l'expedient número DO132/2000, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de gener de 2001.- El director general per a la Salut Pública: Francisco J. Bueno Cañigral.
  
«Vist l'expedient sancionador número DO132/2000, instruït a la mercantil Comercial Pérez Bel, SL, per incompliment del que s'estableix en els articles 7.1 i 9.d del Reial Decret 512/1977, de 8 de febrer, que aprova la Reglamentació Tècnica Sanitària per a l'elaboració, la circulació i el comerç de plats preparats (precuinats i cuinats), i l'article 2 de l'Ordre de 13 de novembre de 1989, de la Conselleria de Sanitat i Consum, per la qual dóna normes sobre manipuladors d'aliments, en relació amb l'article 35.a.1 de la Llei 14/1986, de 25 d'abril, General de Sanitat, i l'article 2.1.1 del Reial Decret 1.945/1983, de 22 de juny, que regula les infraccions i sancions en matèria de defensa del consumidor i de producció alimentària.
  
Vist el recurs d'alçada presentat pel senyor José Poveda Carbonell, actuant, segons manifesta, en nom i representació de la mercantil expedientada, però sense acreditació d'aquesta circumstància.
  
Vist l'escrit del director general per a la Salut Pública de data 30 de juny de 2000, notificat l'11 de setembre, en què es comunica que, segons que disposa l'article 32 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a entaular recursos en nom d'una altra persona, siga física o jurídica, s'ha d'acreditar la representació per qualsevol mitjà vàlid en dret, i se li concedeix a l'efecte un termini de 10 dies per a l'esmena del defecte, amb l'advertiment que, si no ho fa, es tindrà per no realitzat l'acte.
  
Atés que ha transcorregut amb escreix el termini concedit sense que s'haja justificat que el senyor José Poveda Carbonell està legitimat per a actuar en nom i representació de la mercantil Comercial Pérez Bel, SL.
  
Atés que, segons el que disposa l'article 32.4 de la Llei 30/1992, esmentada, la no-esmena de la falta d'acreditació de la condició de representant, determinarà que es tinga per no realitzat l'acte.
  
Atés que, de conformitat amb l'article 42 de la Llei 30/1992, l'administració està obligada en tots els casos a dictar una resolució expressa, resolc:
  
Tenir per no presentat el recurs d'alçada entaulat pel senyor José Poveda Carbonell contra la Resolució del director territorial de Sanitat d'Alacant recaiguda en l'expedient número DO132/2000.
  
La present resolució no exhaureix la via administrativa i s'hi pot interposar un recurs d'alçada en el termini d'un mes comptador a partir de l'endemà de la notificació de la resolució i davant del conseller de Sanitat, segons que disposen els articles 114 i 115 de la Llei 30/1992.